Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 126/13/8802	Košice I, 6.6.2014
EEČ : 2-63-207-2014

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach dňa 22.03.2013 v čase o 20.00 hod. po ul. Hlinkovej od Triedy arm. Gen. L. Svobodu na ul. Národná trieda viedol osobné motorové vozidlo zn. XXXXX, EČ: XXXXX XXXXX kde pri jeho zastavení a kontrole hliadkou KR PZ XXXXX a následnou lustráciou bolo zistené, že právoplatným rozhodnutím OR PZ, ODI, OBCP XXXXX-okolie zo dňa 20.12.2012 pod č. k. XXXXX, ktoré nadobudlo právoplatnosť dňa 23.01.2013, má uložený zákaz činnosti viesť motorové vozidlá na dobu 12 mesiacov

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:

	Policajný orgán OR PZ, ODI, oddelenie dopravných nehôd XXXXX uznesením sp. zn. XXXXX zo dňa 22.03.2013 začal trestné stíhanie a súčasne vzniesol obvinenie XXXXX pre prečin marenie výkonu úradného rozhodnutia podľa § 348 ods. 1 písm. d / Trestného zákona, ktorého sa dopustil tak ako je to uvedené výroku tohto uznesenia.

	Obvinený XXXXX sa vo svojej výpovedi k skutku priznal a svoje konanie úprimne oľutoval. 

 	Na základe jeho priznania a oľutovania spáchania trestného činu bolo uznesením prokurátora Okresnej prokuratúry XXXXX I zo dňa 23.03.2013 podľa § 216 ods. 1 Trestného poriadku podmienečne zastavené trestné stíhanie a zároveň mu bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 27.03.2013 a skúšobná doba uplynula dňa 27.03.2014.
					
	Po uplynutí skúšobnej doby bolo zistené, že obvinený XXXXX sa v priebehu plynutia skúšobnej doby nedopustil trestného činu, avšak z evidenčnej karty vodiča vyplýva, že sa dňa 10.12.2013, 16.01.2014, 05.02.2014 a 08.02.2014 dopustil priestupkov na úseku dopravy ktoré boli riešené pokutou a preto bolo potrebné rozhodnúť vydaním uznesenia o pokračovaní trestného stíhania zo dňa 24.04.2014, ktoré nadobudlo právoplatnosť dňa 20.05.2014.

Z odpisu registra bolo zistené, že obvinený XXXXX bol rozsudkom Okresného sudu XXXXX XXXXX sp. zn. 2 T 63/2012 zo dňa 14.08.2013, právoplatného dňa 14.08.2013 odsúdený za zločin skrátenia dane a poistného podľa § 276 ods. 1, 3 Trestného zákona a iné, za čo mu bol uložený podmienečný trest odňatia slobody v trvaní 3 roky so skúšobnou dobou v trvaní 5 rokov do 15.08.2018 s probačným dohľadom s obmedzením, podrobiť sa výchovnému programu.

Podľa § 348 ods. 1 písm. d / Trestného zákona možno páchateľovi uložiť trest až na dva roky, pričom v danom prípade bol obvinenému v inej trestnej veci právoplatne uložený podmienečný trest odňatia slobody v trvaní 3 rokov so skúšobnou dobou v trvaní 5 rokov.

	Podľa § 215 ods. 2 písm. a / Trestného poriadku, prokurátor môže zastaviť trestné stíhanie, ak je trest, ku ktorému môže trestne stíhanie viesť, celkom bez významu popri treste, ktorý bol obvinenému pre iná čin už právoplatne uložený.   

	Vzhľadom na vyššie uvedené bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť obvineného a poškodeného, ktorá má odkladný účinok. ( § 215 ods. 6 Tr. poriadku )                               Sťažnosť sa podáva orgánu, proti ktorého uzneseniu smeruje a to do troch dní od oznámenia uznesenia. ( § 187 ods. 1 Tr. poriadku )                               V trestnom stíhaní, ktoré bolo zastavené podľa § 215 ods. 2 písm. a) Tr. Poriadku  sa pokračuje, ak obvinený vyhlási do troch dní od doručenia uznesenia, že na prejednaní veci trvá. ( § 215 ods. 7 Tr. poriadku )

Mgr. Jozef Stanko
prokurátor